钦定古今图书集成/理学汇编/文学典/第044卷 > 李谐
## 钦定古今图书集成/理学汇编/文学典/第044卷 > 李谐

按《魏书李平传》：“平子谐，字虔和，风流闲润，博学有文
辩，当时才俊，咸相钦赏。受父前爵彭城侯，自太尉参
军，历尚书郎，徐州北海王颢抚军府司马，入为长兼
中书侍郎，崔光引为兼著作郎。谐在史职，无所历意。
加辅国将军、相州大中正、光禄大夫，除金紫光禄大
夫，加卫将军。元颢入洛，以为给事黄门侍郎。颢败除”
名，乃为《述身赋》曰：“夫休咎相蹑，祸福相生，龟筮迷其
兆，圣达蔽其萌，览成败于前迹，料趣舍于人情，咸争
途以走利，罕外己以逃名，连从车以载祸，多厩马以
取刑，岂知夫一介独往，乃千乘所不能倾，伊薄躬之
悔吝，无性命之淑灵，藉休庸于祖武，仰馀烈于家声，
徒从师以下学，乏游道于上京，洎方”年之四五，实始
筮之弱龄。爰释巾而从吏，谬邀宠于时明。彼〈阙字〉之赫
赫，乃陋周而小汉。帝文笃其成功，我武治其未乱。掩
四奥而同轨，穆三辰而贞观。威北畅而武戢，鼎南迁

旅。奉盛王之高义，游兔园而容与。缀鸿鹭之末行，连
英髦之茂序。及伯舅之西伐，赫灵旗之东举。复“奉役
于前辕，仍执羁于后距。迫元冬之暮岁，历关山之遐
阻。风激沙而破石，雪浮河而漫野。乐在志其无端，悲
涉物而多绪。俄宫车之晏驾，改乘辕而归予。属推恩
之在今，自傍枝而禔福。”既献〈阙字〉以命宗，叨微躬于侯
服，礼空文于覜飨，赋无征于汤沐。思守位而匪懈，每
屏居而自肃。忽忝命于建礼，游丹绮之重复，信兹选
之为难，乃上应于列宿。阳源犹且自免，何称仲治与
太叔余生？〈阙字〉之萧散，本寓名而为仕。好不存于吏法，
才实疏于政理。竟火烛之不事，徒博奕其贤已。窃自
托于诸生，颇驰骋于文史。通人假其馀论，士林察于
〈阙字〉理，乃妄涉于风流，遂饰辈于士子，且以自托。〈阙四字〉
“虽迩。傒尘滓，而赏许云霞。栖闲虚以筑馆，背城阙而
为家。带二学之高宇，远三市之狭邪。事虽俭而未陋，
制有度而不奢。山隐势于复石，水回流于激沙。树先
春而动色，草迎岁而发花。座有清谈之客，门交好事
之车。或林嬉于月夜，或水宴于景斜。肆雕章之腴旨，
咀文艺之英华。羞绿芰与丹藕，荐朱李及甘瓜。虽惭
洛水之名致，有类金谷之喧哗。聊自足于所好，岂流
连于或号？思炯戒而自反，勖身名于所蹈。奉哲后之
渊猷，赞崇麾于华奥。岂千乘之乏使，感一眄之相劳。
竟不留于三月，因病满而休告。彼东观之清华，乃任
隆于载笔。蔡一去而贻恨，张再选而有述。忽牵短而
滥官，司惇史于藏室。惭班子之繁丽”，微马生之简实。
复通籍而延宠，陪帝扄之华密。信仪凤之所栖，乃丝
文之自出。历五载而徘徊，犹官命之不改，谢能飞于
无翼。故同滞于有待，晚加秩于戎章，乃〈阙字〉号之斯在。
属运道之将季，谅冠屦之无碍。奄昇御于鼎湖，忽流
哀于四海。昔汉命之中微，《皇统》于是《三绝》。暨孝昌之
陵陂，亦继〈阙字〉而祸结。将《小雅》之诗废，复三纲之道灭。
思跼蹐于时昏，独沉吟于运闭。遂退处于穷里，不外
交于人世。及数反于中兴，驱时雄而电逝。既藉取乱
之权，方乘转圆之势。俄隙开而守废，遂冠冕之毁裂。
彼膏原而涂野，嗟卫肝与稽血。何古今之一揆，每治
少而乱多。卢遁身于东掖，荀窘迹于南罗。时获逃于
〈阙字〉“阜，仍窜宿于岩阿。首丘急于明发，东路长其如何？
遽登舟而鼓柂，乃沿洛而汎河。骛寸阴于不测，竞征
鸟于归波。时在所而放命，运百万于山东。何信都之
巨猾，若封豕与大风。肆吞噬于觜距，咸邑烬而野空。
径黎阳之寇聚，迫崖垒之沨隆。躁通川而鼎沸，矢交
射于舟中。备百罹于兹日，谅陈蔡之非穷。乘虎口而
获济，陵阳侯而迅往。得投憩于濮阳，实陶卫之旧壤。
望乡村而伫立，曾不遥之河广。闻虏马之夕嘶，见胡
尘之昼上。王略恢而庙胜，车徒发而雷响。扇风师之
猛气，张天罼之层网。裁一鼓而冰销，俄氛祲之廓荡。
昔蘧生之出奔，睹亡征于乱政。及季子之来反，乃君
立而位定。伊吾人之蕞尔，本无傒于衰盛。忻草茅而
偃伏，且优游于宸庆。复推斥于宦流，延光华于玺命。
甫闻内侍之忝，复奉优加之令。何金紫之陆离，郁貂
玉之相映。时权定之云初，尚民心之易扰。何建武之
明杰，茂雄姿于天表。忽灵命之有归，藉亲均而争绍。
师出楚而飙发，斾陵江而云矫。辟阊阖之峥嵘，端冕
旒于亿兆。神驾逝以流”越，翠华飙而缭绕。苟命舛而
数违，虽功深而祚夭。时难忽然已及，网罗周其四张，
非五二之亲昵，罕徇节于汉阳，彼百寮之冠带，咸北
面于西王。矧恩疏而任远，固身存而义亡。及宸居之
反正，振天网于颓纲，甄大义以明罚，虚半列于周行，
乃褫带而来反，驱下泽于故乡。探宿志以内求，抚身
途而自“计。不诡遇以邀合，岂钓名以干世。独浩然而
任己，同虚舟之不系。既未识其所以来，亦岂知其所
以逝。于是得丧同遣，忘怀自深，遇物栖息，触地山林。
虽因西浮之迹，何异东都之心。愿自托于鱼鸟，永得
性于飞沉。庶保此以获没，不再罪于当今。”孝静初，遭
母忧，还乡里。征为魏尹，将军如故。以禫制未终，表辞。
朝议亦以为优，仍许其让。萧衍求通和好，朝廷盛选
行人，以谐兼散骑常侍，为聘使主。谐至石头，萧衍遣
其主客郎范胥当接。谐问胥曰：“主客在郎官几时？”胥
对曰：“我本训胄虎门，适复今任。”谐言：“国子博士，不应
左转为郎。”胥答曰：“特为接应远宾，故权兼耳。”谐言：“屈
己济务，诚得事宜。由我一介行人，令卿左转。”胥答曰：
“自顾菲薄，不足对扬盛美，岂敢言屈？”胥问曰：“今犹尚
暖，北间当小寒于此？”谐答曰：“地居阴阳之正，寒暑适
时，不知多少？”胥曰：“所访邺下，岂是测影之地？”谐答曰：
“皆是皇居帝里，相去不远，可得统而言之？”胥曰：“洛阳
既称盛美，何事迁邺？”谐答曰：“不常厥邑，于兹五邦，王
者无外，所在关河，复何所怪？”胥曰：“殷人否危，故迁相
耿，贵朝何为而迁？”谐答：“圣人藏往知来，相时而动，何
必俟于隆替？”胥曰：“金陵王气，兆于先代；黄旗紫盖，本
出东南，君临万邦，故宜在此。”谐答曰：“帝王符命，岂得与中国比隆？紫盖黄旗，终于入洛，无乃自害也。有口
之说，乃是俳谐，亦何足道！”萧衍亲问谐曰：“魏朝人士，
德行四科之徒，凡有几人？”谐对曰：“本朝多士，义等如
林，文武贤才，布在列位。四科之美，非无其人，庸短造
次，无以备启。”衍曰：“武王有乱臣十人，魏虽人物之盛，
岂得顿如卿言？”谐曰：“愚谓周称十人，本举佐命；至于
‘济济多士，实是文王之诗。皇朝庙廊之才，足与周人
有竞’。”衍曰：“若尔文足标异，武足冠绝者，便可指陈。”谐
曰：“大丞相、渤海王秉文经武，左右皇极，画一九州，悬
衡四海。录尚书、汝阳王元叔昭、尚书令元世儁，宗室
之秀，绾政朝端；左仆射司马子如、右仆射高隆之，并
时誉民英，勠力匡辅。侍中高岳、侍中孙腾，勋贤忠亮，
宣赞王猷，自馀才美，不可具悉。”衍曰：“故宜辅弼幼主，
永固基业，深不可”言，江南称其才辩。使还，除大司农
卿，加骠骑将军，转秘书监，遇偏风废顿。武定二年卒，
年四十九，时人悼惜之。赠骠骑大将军、卫尉卿、齐州
刺史。所著文集，别有《集录》行于世。

长子岳，武定末，司徒祭酒。

岳弟庶，尚书南主客郎。

谐弟邕，字修穆。幼而儁爽，有逸才。著作佐郎、高阳王
雍友。所凡交游皆倍年，儁秀才藻之美，为时所称。年
二十五卒。赠镇远将军、洛州刺史，谥曰文。